13. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ  ΚΑΙ ΔΗΜΟΣΙΩΝ ΕΡΓΩΝ Αριθ. οικ./592/ΔΠ. 32 της 15/19 Νοεμ. 1986 (ΦΕΚ Β' 798) Καθορισμός ελαχίστων υποχρεωτικών απαιτήσεων για τη σύνταξη των Μελετών αποκατάστασης των βλαμένων κτιρίων για την έκδοση των σχετικών οικοδομικών αδειών Έχοντας υπόψη: 1.Τις διατάξεις του Νόμ. 867/79 περί κυρώσεως τροποποιήσεως και συμπληρώσεως της από 28.7.78 Πράξεως Νομοθετικού Περιεχομένου περί αποκαταστάσεως ζημιών εκ των σεισμών. 2.Τις διατάξεις του Νόμ. 1190/81 περί κυρώσεως της από 26.3.81 Πράξ. Νομ. Περ. περί Αποκαταστάσεως Ζημιών εκ των σεισμών 1981. 3.Την με αριθ. 131/1.10.86 πράξη του Υπουργικού Συμβουλίου ΦΕΚ 154 Α/16.10.86. 4.Το με αριθ. οικ.1943/6.6.86 έγγραφο του ΟΑΣΠ. Πρόταση για θεσμικό πλαίσιο αποκατάστασης των κτιρίων της Μεσσηνίας, αποφασίζουμε: Ορισμοί Άρθρ.1.-Αποτίμηση: η εκτίμηση της κατάστασης του κτιρίου φέρουσας ικανότητάς του Επέμβαση: οι εργασίες αποκατάστασης της φέρουσας ικανότητας του κτιρίου. Ανασχεδιασμός: η σύλληψη, ανάλυση και επαναδιαστασιολόγηση του κτιρίου μετά την επέμβαση. Φέρουσα ικανότητα: η αρχική ικανότητα του κτιρίου (αντοχή ακαμψία), πριν από τον σεισμό Απομένουσα φέρουσα ικανότητα: η φέρουσα ικανότητα του κτιρίου μετά από τον σεισμό. Απώλεια φέρουσας ικανότητας: Η διαφορά μεταξύ της αρχικής και της απομένουσας φέρουσας ικανότητας. Αποκατάσταση μικρών βλαβών (αποκατάσταση πρώτου βαθμού): η αποκατάσταση του κτιρίου σε περίπτωση μικρής απώλειας φέρουσας ικανότητας. Αποκατάσταση μεγάλων βλαβών (αποκατάσταση δευτέρου βαθμού): η αποκατάσταση του κτιρίου σε περίπτωση μεγάλης απώλειας φέρουσας ικανότητας. Κτίριο μικρής ηλικίας: Θεωρείται αυτό που η ηλικία του είναι μικρότερη ή ίση των 25 ετών. Κτίριο μεγάλης ηλικίας: Θεωρείται αυτό που η ηλικία του είναι μεγαλύτερη των 25 ετών. Μεθοδολογία για την Επιλογή Βαθμού Αποκατάστασης Άρθρ.2.-1.Εκτιμάται η απομένουσα φέρουσα ικανότητα και, ισοδύναμα, η απώλεια φέρουσας ικανότητας του κτιρίου. Για την εκτίμηση αυτών των μηχανικών χαρακτηριστικών χρησιμοποιούνται απλευστευμένα κτίρια. Η αποτίμηση της κατάστασης του Κτιρίου γίνεται με συνεκτίμηση των βλαβών, της ποιότητας δόμησης, και της ηλικίας του. 2.Η εκτίμηση της απομένουσας φέρουσας ικανότητας γίνεται για κάθε όροφο ή στατικά ανεξάρτητο τμήμα της κατασκευής. 3.Επιλέγεται αποκατάσταση πρώτου βαθμού όταν η απώλεια φέρουσας ικανότητας του κτιρίου δεν ξεπερνά το 15% της αρχικής ικανότητας, σε περίπτωση κτιρίου μικρής ηλικίας και το 20% της αρχικής ικανότητας, σε περίπτωση κτιρίου μεγάλης ηλικίας. 4.Επιλέγεται αποκατάσταση δεύτερου βαθμού όταν η απώλεια φέρουσας ικανότητας του κτιρίου ξεπερνά το 15% και 20% της αρχικής ικανότητας για κτίριο μικρής και μεγάλης ηλικίας, αντίστοιχα. Η μεθοδολογία για την εκτίμηση της απώλειας της φέρουσας ικανότητας περιγράφεται στο Παράρτημα. 5.Ο βαθμός αποκατάστασης εκτιμάται και προτείνεται από τον Μελετητή και εγκρίνεται από την ελέγχουσα υπηρεσία (ΤΑΣ). Σε περιπτώσεις διαφωνίας η απόφαση παραπέμπεται σε 3μελή επιτροπή Πολιτικών Μηχανικών της Υπηρεσίας και είναι τελεσίδικη. Υλικά - Τεχνικές Προδιαγραφές Άρθρ.3.-Όσον αφορά τα υλικά/τεχνικές και προδιαγραφές ισχύουν το Τιμολόγιο Εργασιών Επεμβάσεων της ΔΑΖ (τ.Υ ΑΣ) σε συνδυασμό και με την έκδοση των Κατευθυντηρίων Προδιαγραφών και Οδηγιών για Επισκευές Κτιρίων με Βλάβες από Σεισμό (ΚΠΕΒΣ) του ΥΔΕ, 1978 και το παράρτημα της παρούσας. Σύνταξη Μελετών Αποκατάστασης και  Διαδικασία Έκδοσης Οικοδομικών  Αδειών Επεμβάσεων Άρθρ.4.-1.Βασικές αρχές για τις επεμβάσεις: α)Αντιμετώπιση του κτιρίου σαν σύνολο και όχι σαν επί μέρους τμήματα. β)Αποφυγή δυσμενών αλλοιώσεων του δομικού συστήματος και των δυναμικών χαρακτηριστικών του. γ)Αποφυγή απότομων μεταβολών αντοχής/ακαμψίας ή μάζας (στην κάτοψη ή στο ύψος). δ)Προσπάθεια ταυτόχρονης "Θεραπείας" και των ενδογενών αιτίων βλάβης. ε)Προσπάθεια εφαρμογής κατά το δυνατό "ελαφρών" επεμβάσεων. στ)Προσπάθεια βελτίωσης της συμπεριφοράς όχι μόνο του φέροντα οργανισμού αλλά και των υπολοίπων στοιχείων. ζ)Τήρηση των συστάσεων και πρακτικών κανόνων για τους γενικούς και ειδικούς ελέγχους κατά τον ανασχεδιασμό. η)Εφαρμογή υλικών/τεχνικών που εύκολα εφαρμόζονται και εύκολα ελέγχονται ποιοτικά. 2.Περιεχόμενα μελέτης αποκατάστασης πρώτου βαθμού (Μικρές Βλάβες. Κτίρια μικρής ηλικίας με απώλεια Φέρουσας Ικανότητας  0,15 Κτίρια μεγάλης ηλικίας με απώλεια φέρουσας Ικανότητας  0,20). α)Τυπικά δικαιολογητικά. β)Στοιχεία από το φάκελλο του κτιρίου (άδειες, μελέτες, σχέδια κ.λ.π.). γ)Αποτύπωση της υπάρχουσας κατασκευής, κυρίως του, δομικού συστήματος (γενική διάταξη φέροντος οργανισμού διατομές, οργανισμός πλήρωσης, σχηματικές τομές). (Μετά τη σελ. 540,14(α) Σελ. 540,15 Τεύχος Θ 52 – Σελ. 133 Αντισεισμικός Κανονισμός 23.Ε.γ.13 δ)Αποτύπωση βλαβών (φέροντα οργανισμού και οργανισμού πλήρωσης) με βάση τα ενοποιημένα κριτήρια αποτίμησης. Συμπλήρωση εντύπων μετασεισμικού ελέγχου του ΟΑΣΠ. ε)Τεχνική έκθεση που θα περιλαμβάνει κρίση για τη συμπεριφορά της κατασκευής, τεχνικές παρατηρήσεις. Πιθανά αίτια βλαβών-ερμηνεία, εκτίμηση της απώλειας φέρουσας ικανότητας, συνοπτική περιγραφή τεχνικής επεμβάσεων με αναφορά στα σχέδια λεπτομερειών. στ)Μελέτη αποκατάστασης. Επισκευάζονται/ενισχύονται μόνο τα δομικά στοιχεία που έχουν υποστεί βλάβες. Η εκτίμηση των εντατικών μεγεθών που απαιτούνται για τον υπολογισμό των επισκευών/ενισχύσεων μπορεί να γίνεται με τη χρήση απλουστευμένων μεθόδων. ζ)Κατασκευαστικά σχέδια. Στοιχεία για υλικά/τεχνικές, αναγραφή λεπτομερειών, αναπτύγματα οπλισμών. η)Προμέτρηση-Προϋπολογισμός. 3.Περιεχόμενα μελέτης αποκατάστασης δευτέρου βαθμού (Μεγάλες βλάβες. Κτίρια μικρής ηλικίας με απώλεια Φέρουσας Ικανότητας > 0,15, Κτίρια μεγάλης ηλικίας με απώλεια Φέρουσας Ικανότητας >0,20). α)Τυπικά δικαιολογητικά. β)Στοιχεία από το φάκελλο του κτιρίου (άδειες, μελέτες, σχέδια κ.λ.π.). γ)Αποτύπωση της υπάρχουσας κατασκευής, κυρίως του δομικού συστήματος (Γενική διάταξη σκελετού, διατομές, οπλισμοί, οργανισμός πλήρωσης, σχηματικές τομές). δ)Αποτύπωση βλαβών (σκελετού και οργανισμού πλήρωσης), με βάση τα ενοποιημένα κριτήρια αποτίμησης. Συμπλήρωση εντύπων μετασεισμικού ελέγχου του ΟΑΣΠ. ε)Τεχνική έκθεση που θα περιλαμβάνει κρίση για τη συμπεριφορά της κατασκευής, τεχνικές παρατηρήσεις, πιθανά αίτια βλαβών-ερμηνεία, εκτίμηση της απώλειας φέρουσας ικανότητας, συνοπτική περιγραφή τεχνικής επεμβάσεων με αναφορά στα σχέδια λεπτομερειών. στ)Μελέτη αποκατάστασης. Επισκευάζονται/ενισχύονται βλαμμένα και μη βλαμμένα στοιχεία και επιτρέπεται να προστεθούν νέα δομικά στοιχεία σύμφωνα με τα παρακάτω: στ)1.Υπολογίζονται τα λόγω σεισμού εντατικά μεγέθη των δομικών στοιχείων του Φ.Ο. της κατασκευής όπως ήταν πριν το σεισμό, σύμφωνα με τις διατάξεις του Αντισεισμικού Κανονισμού που ίσχυε κατά το χρόνο έκδοσης της Οικοδομικής Άδειας. Κατά την κρίση του Μελετητή μπορεί να χρησιμοποιηθεί η υπάρχουσα αρχική μελέτη. Για κατασκευές προ του 1959 εφαρμόζεται ο Αντισεισμικός Κανονισμός του 1959. Σελ. 540,16 Τεύχος Θ52 – Σελ. 134 στ)2.Υπολογίζονται τα λόγω σεισμού εντατικά μεγέθη των δομικών στοιχείων του Φ.Ο. όπως διαμορφώνεται μετά την προτεινόμενη επέμβαση, σύμφωνα με τις διατάξεις του Αντισεισμικού κανονισμού που ίσχυε κατά το χρόνο έκδοσης της Οικοδομικής Άδειας. στ)3.Σε ότι αφορά τα μη βλαμμένα δομικά στοιχεία, δεν ενισχύονται εφ' όσον οι τιμές των εντατικών μεγεθών του εδαφ. 2 δεν ξεπερνούν τις τιμές των εντατικών μεγεθών του εδαφ. 1 προσαυξημένες κατά 30%. στ)4.Σε ότι αφορά τα βλαμμένα και τα νέα στοιχεία ενισχύονται ή κατασκευάζονται με βάση τα εντατικά μεγέθη του εδαφ. 2. στ)5.Η όπλιση των νέων δομικών στοιχείων γίνεται σύμφωνα με τις σχετικές διατάξεις του ισχύοντα Αντισεισμικού Κανονισμού, ενώ για τα επισκευάζοντα δομικά στοιχεία οι διατάξεις αυτές συνδυάζονται με τις σχετικές οδηγίες επισκευών του συνημμένου παραρτήματος. στ)6.Σε περιπτώσεις επισκευής/ενίσχυσης δομικών στοιχείων ορόφων με μειωμένη ακαμψία από έλλειψη τοίχων πληρώσεως (PILOTΙS κλπ.) εκτός των παραπάνω κανόνων εφαρμόζεται και η σχετική διάταξη του άρθρ. 5 παρ. 2 του ισχύοντα Αντισεισμικού Κανονισμού. ζ)Κατασκευαστικά σχέδια. Στοιχεία για υλικά/τεχνικές, αναγραφή λεπτομερειών, αναπτύγματα οπλισμών. η)Προμέτρηση-Προϋπολογισμός. Σεισμικοί Συντελεστές Άρθρ.5.-Για όλες τις περιπτώσεις επεμβάσεων ισχύουν οι σεισμικοί συντελεστές που προβλέπονται από τον Αντισεισμικό Κανονισμό για την περιοχή. Ειδικώτερα για την περιοχή του Δήμου της Καλαμάτας και για κατασκευές που είχαν μελετηθεί για κατηγορία επικινδυνότητας εδάφους (α) επιβάλλεται για την επέμβαση ή κατηγορία επικινδυνότητας εδάφους (β). Περιπτώσεις Εφαρμογής της Παρούσας Άρθρ.6.-1.Οι προηγούμενες υποχρεωτικές απαιτήσεις καλύπτουν μόνο τα κτίρια με φέροντα οργανισμό από ωπλισμένο σκυρόδεμα και κυρίως τα κτίρια συνηθισμένης σπουδαιότητας κατά την έννοια του Ισχύοντα Αντισεισμικού Κανονισμού. 2.Για κτίρια με φέροντα οργανισμό από τοιχοποιΐα ή και άλλα κτίρια μεγάλης σπουδαιότητας είναι δυνατό να ακολουθηθεί η γενική λογική που περιγράφεται στα προηγούμενα. Γι' αυτές όμως τις περιπτώσεις απαιτείται η προσφυγή σε ιδιαίτερες μεθόδους αποτιμήσεως της καταστάσεως και ανασχεδιασμού. Η παρούσα να δημοσιευθεί στην Εφημερίδα της Κυβερνήσεως σύμφωνα με το άρθρ. 1 παρ. 2 της από 26.3.81 πράξ. Νομ. Περ. που κυρώθηκε με το Νόμ. 1190/81. (Ακολουθεί Παράρτημα Οδηγιών και Κριτηρίων Αποτίμησης της Κατάστασης των Κτιρίων).

[Source: greek_legal_code_raptarchis | Tokens: 8392]